Algirdas Šocikas

Algirdas Šocikas (1928 m. gegužės 14 d. Žaliame Ostempe, Kaišiadorių valsčius – 2012 m. lapkričio 21 d. Kaune) – boksininkas, bokso treneris, daugkartinis Europos, SSRS ir Lietuvos sunkaus svorio bokso čempionas.

 Biografija 

A. Šocikas – vienas garsiausių Lietuvos sportininkų. Boksu pradėjo užsiiminėti 1946 m. būdamas aštuoniolikos.Algirdas Šocikas „Ketvirtas raundas“, I sk. 1947–1948, 1951–1953, 1956 m. LSSR sunkiojo svorio bokso čempionas, 1948, 1950, 1952 m. Pabaltijo sunkiojo svorio bokso čempionas, 1949 m. ir 1954 m. Tarptautinių studentų žaidynių sunkiojo svorio bokso čempionas, 1950–1954 m. ir 1956 m. SSRS sunkiojo svorio bokso čempionas, 1953 m. ir 1955 m. Europos sunkiojo svorio bokso čempionas. 

1952 m. Helsinkio olimpinių žaidynių dalyvis. Būdamas favoritu, iš žaidynių eliminuotas kurioziškai: 

1956 m. baigė profesionalaus boksininko karjerą.

Nuo 1957 m. respublikos bokso rinktinės treneris. Jo auklėtiniai: Ričardas Tamulis, Algimantas Zurza, Juozas Juocevičius, Nikolajus Jarofejevas, Jonas Čepulis. 1959 m. baigė Lietuvos kūno kultūros institutą (LKKI). 1975–1977 m. Kauno „Žalgirio“ bokso mokyklos vyr. treneris. Nuo 1977 m. LKKI dėstytojas, nuo 1980 m. docentas.

A. Šocikas ringe praleido 11 metų. Per tą laiką turėjo 128 kovas ir pasiekė 118 pergalių, iš jų 70 – nokautais. A. Šocikas pasižymėjo tobula technika, džentelmeniškumu ringe. „Ringo džentelmeno“ vardas lietuvių boksininkui prigijo 1955 m., kai jis Berlyne antrą kartą laimėjo Europos čempiono diržą. Tada A. Šocikas finale susitiko su vokiečiu Horstu Viteršteinu. Po vieno iš daugelio smūgių A. Šocikas pastebėjo, kad jo varžovas nokdaune, ir atsitraukė, tuo duodamas Viteršteinui galimybę akimirką pailsėti ir atkreipdamas šį svarbų momentą praleidusio teisėjo dėmesį. 1995 m. sausio 9 d. Štutgarte (Vokietija) už šį poelgį pirmą kartą CIFP (Tarptautinio Fair Play judėjimo komisijos) Garbės diplomas buvo įteiktas Lietuvos atstovui. Nuo 1996 m. Kaune kasmet rengiamas tarptautinis jo vardo bokso turnyras, kurio nugalėtojai apdovanojami medaliais bei stiklinėmis A. Šociko bokso pirštinėmis.http://atminimas.kvb.lt/asmenvardis.php?asm=%D0OCIKAS%20ALGIRDAS 

2012 m. lapkričio 21 d. mirė po sunkios ligos.Mirė legendinis Lietuvos boksininkas A. Šocikas, 2012-11-21 Palaidotas Petrašiūnų kapinėse. 

1961 m. išleista V. Ogurenkovo ir S. Vaintraubo knyga „Šocikas ringe“. Parašė knygas: „Sporto taisyklės ir sportinės aistros" (su K. Andziuliu, 1964 m.), „Ringe ir už jo“ (1966 m., rusų k.), „Ketvirtasis raundas“ (1974 m. – rusų k. ir 1984 m. – lietuvių k.), taip pat yra kelių metodinių leidinių autorius ir bendraautoris: „Pradedančiųjų boksininkų mokymo metodika“, „Bokso taktika“ ir kt.

 Įvertinimas 
 1955 m. SSRS nusipelnęs sporto meistras
 1956 m. Geriausias Lietuvos sportininkas
 1962 m. LTSR nusipelnęs kūno kultūros ir sporto veikėjas
 1964 m. SSRS nusipelnęs treneris
 1994 m. LDK Gedimino ordino Riterio kryžius http://www3.lrs.lt/pls/inter3/dokpaieska.showdoc_l?p_id=3292
 1997 m. rugsėjo 11 d. Kauno miesto garbės pilietis http://www.kaunas.lt/index.php?4096335332 
 1998 m. LDK Gedimino ordino Komandoro didysis kryžius http://www3.lrs.lt/pls/inter3/dokpaieska.showdoc_l?p_id=59552

 Šaltiniai 

 Nuorodos 
 Algirdas Šocikas // Kauno diena, 2003-05-24
 Algirdas Šocikas: „Man nesisekdavo pralaimėti“, 2008-05-10
 Silikoninės lėlės pasakoja A. Šociko istoriją, 2011-02-22

Kategorija:TSRS olimpiečiai
 Kategorija:TSRS nusipelnę sporto meistrai
 Kategorija:TSRS nusipelnę sporto treneriai
Kategorija:Lietuvos boksininkai
Kategorija:Lietuvos bokso treneriai
Kategorija:Lietuvos miestų ir rajonų garbės piliečiai
Kategorija:Lietuvos didžiojo kunigaikščio Gedimino ordino kavalieriai